En 92-årig mand blev søndag fundet død ved Slettestrand.

Søndag formiddag fik Nordjyllands Politi melding om, at et lig var fundet ved Slettestrand, nær Svinkløv Badehotel. En person, der gik på stranden, så liget, der lå i vandkanten. Men er der er ifølge politiet ikke noget mistænkeligt ved dødsfaldet. - Det skyldes formentlig sygdom. Det tyder på, at han har været ude at gå en tur i går (lørdag, red.) og at han er faldet om. Han har så ligget på stranden og vandet er skyllet op over ham, fortæller vagtchefen ved Nordjyllands Politi. Afdøde er en 92-årig mand, der bor i Fjerritslevområdet.